text: Kanal 94 bliver til hospice 
  02 december 2013 kl. 06.56
  De lokaler, hvor Danmarks Radios Kanal 94 har haft til huse, bliver mandag indviet som nyt hospice
  Efter års renovering af Sct. Maria Hospice Center i Bredballe bliver nye lokaler i dag indviet. I lokalerne har Danmarks Radios Kanal 94, senere P4 Trekanten holdt til, men nu flytter hospicepatienter altså ind. Siden 1995 har Sct. Maria Hospice Centeret holdt til i Vejle Midtby, men nu får hospicet altså mere plads at boltre sig på.
  - Vi får 400 kvadratmeter mere, end vi havde i Vejle centrum. Og vi ligger i et område på to og en halv hektar, fortæller hospicechef Kirsten Kopp.
  De nye patientstuer giver patienterne udgang til egen terrasse så patienterne får direkte adgang til naturen.
  